gentaiscool/nusaparagraph_emot huggingface dataset:
Kelagunnah sinol robenah pocet sarah, sinol apang rasang tak nyaman rassah tape tetep ngelanjutdih akaloh. Teppak nganggak semen neng kelakuannah sinol kalenger e temunih kancanah la tergeletak neng neng tempat begien semen-semen. Kancanah ngejid ben langsun ngolok kancanah se laennah sareng bossah. Akhirrah sinol egibeh ka masakek se semak maso kelakuannah, sinol sempet sadar setelah eberik bentuan oksigen deri perawat. Sinol apangrasah lemes amargha gitak adhe’er paginah, kancanah sinol meleh nasek gebey sinol. Sambih ngakan edhuleng kancanah sambih dentek hasil observasi derih dokter, semarenah ngakan sinol apangrasah sakek cetak pole sampe atuat, benni gun cetak tape tabu’nah sakek kiah apangrasah tabu’nah e jujju rasanah pedih sara.

Emotion: surprise
Lok sekalean dhu kaleh kuleh atemmoh so jerengkok neka. Bhakto kuliah jughan toman kulah nengale kuntilanak marah neng dhalem kellas. Bhakto jyah neng dhalem kellas seang saketar pokol satengah duwa'an lah. Kulah jhu' tojhu' neng bangku paleng budih amargha ngantok sarah. ban korse neka semmak moso jendela. Kulah la ampon nyantai ruah sambih ajelling dha' jendela. kabetulan jendelannah jyah bannya ka'bhungka'an rindang jaruah neng lor. Kulah la semmoh lok sadar amargha nagntok jaruah, pas ba tiba bedeh kuntilanak jok tojhuk neng tassa ka' bhungkaa'an sambih ajelling ka kaula. Kaula langsung ngejjhit langsong atuwat ruah. Sampek tang dosen ngejjhit ban kulah soro kaloar gellun.

Emotion: surprise
Tang taretan lako ngamok ka ana'en aserro arapa me' andi' ana' meller sara lako eghighiri maso oreng towana. Keng na'-kana' reya lakar tada' jherrana sakale sanajjan toman tasellem keng etolongin oreng. Eghighiri polana segghut amain ka tase' maso sakanca'an tape embu'en tako' tasellem. Polana tase' reya kennengnganna oreng se segghut bada tasellem apa pole omba' raja reya ta' etemmo bila datengnga. Mon pas ta' tao bisa eyeret ka tengnga tase' pas mate. Ajiya se ekatako' maso oreng towana polana mon ana' mate tasellem reya bada se ngoca' errona esambi Nyi Roro Kidul. Keng se lebbi ekatako' ya polana tako' kaelangan nyabana ana' se dhaddhi ghantonganna ate.

Emotion: fear
nah kebutulan mbak se nomer pertama jariya ngandhung bhareng sareng se nomer dhuwa'. Samengghu lebbhi kalaheran dhari ponakan mbak se pertama akherra kedhatengan pole ponakan se nomer tello' dhari mbak se nomer dhuwa' Maklomaghin kaloargha kulah bannyak anak'eng. Bhakto jariya areh Rabbhu, kaula ngejjhit bedeh pangghilan lebbhi dhari sapolo kaleh dhari kakak epar. lastarennah jariya kaula meyos ka compok na mbak, motemmoh mbak la ampon kes rengkes naek mobil ka bidan. Akherrah kaula norok aghin mbak jariya. depak ka bidan mbak ternyata la ampon pembukaan lengkap, tor akherrah langsong laher anak se aroba lakek. Alhamdulillah yaallah bedeh member pole, sadhajana ponakan kaula jariya lakek kabbhi. Alhamdulillah asokkor sarah.

Emotion: happy
Arisanti, salah settong kancana engko` se e tarema SBMPTN kiya jurusan Akuntansi. Santi pade ben engko`  etarema angkata 2011. Jhet cita-cita terro maso`a Akuntansi UNAIR. Santi ye riya salah settong anak olimpiade ekonomi mun gi` asakolah SMA neng sakola`aanna engko` lambe`. Nak kanakna jhet penter ben ibadahna ye bhagus. Orengnga rajin ajhar pas norok les e bimbingan pangajharan e jember. Mun karakterra Santi riya, nak kanakna lucu, ta` sombong ben lebur ka oreng. Termasuk pas kuliah ye sifatta ta` aobah, malah tambeh lebur ka kanca ben tambe alim. Ampo abhato nak kanak se kakorangan secara pesse. Luar biasa ongghu anakna.

Emotion: happy
Mon neng jeddhing umum riyah sereng kotor ben beceng, mangkanah rang-rang oreng entar dek jeddhing marak jiyah. Jeddhing deiyeh biasanah kotor ben bekkas sandal ben sepatunah oreng, bennyak lumut neng tekhellah, aeng neng bak se diddhik ben gayungah se ampo bennyak lumut. Tembok jeddhing se tak erabet kiyah jubek, ampo bennyak ret-coretan. Jeddhing se modelan deiyeh pasteh semmo beceng kiyah, ampo pesing bekas kemmenah oreng se tak esiram bennyak, ampoh kiyah beceng beunah rokok'en oreng. Jeddhing se kotor riyah ngebey oreng bejik selaen jiyah pasteh bennyak kuman edhissah mon tak eberseagih. Jhegik sampe masok, ngetelak deri jeunah bein oreng le pasteh bejik.

Emotion: disgusted
Kabhi oreng senneng mon la lulus ujien. Benyak caranah oreng ghebey arayaaghi kabher bahagia mon lulus ujien. Ariyah se bisah e ghebey mon ben lulus ujian. Sittong, kan-ngakan. Biasanah oreng senneng nraktir kancanah selain mon andik kabher bahagia, misallah lulus ujien itabeh lulus dheri saholaan ben kampus. Kaduwek, karaokean. Samarenah ujien, biasanah cetak plengen polanah la e anghuy bejto ujien. sala sittong se biasah e lakonih geheby refresing riah karaokean bhereng sakancaan. Se ka empak, lenjhelenan. Biasanah nak-kanak se la mareh ujien pas lenjhelenan dhek tempat hiburan otabeh dhek pantai otabeh lenjhelen ka ghunong sakancaan. Labhi caranah refresing bisah dhedih alternatif refresing samarenah ujien. 

Emotion: happy
Banjir se daddhi neng dhisa kulah neka maghabay sa esse Roma tantonnah ngarassaen cek dhukanah tor arassah takok manabi la bedeh ojhen rajeh tor tandhes neng awwal ban akher taon ka'dhinto. Hal jareya se maghabay kulah sareng kaloarga kulah neka ghaduwan trauma, melanah badha anggota keluarga kulah se ampon talellep amargha banjir se dhateng di taon sabelummah. Tak coman dhari paneka, kalaparan ban kasehadhen se manoron maghabay kaloarga kulah jughan toman kenneng dampak epon. Saenggha hal neka se maghabay kulah sadhaja takok manabi bedeh ojhen tandhes se ta' bu ambu ka'dhinto. Namong, aneka jughan se maghabay kulah lebbhi masemmak ka sakobesah lantaran sadhajana neka dharinse neng attas jareya.

Emotion: fear
Rassah sedih e tolak masok universitas jiah lakar sittong alasan sedih se valid. Apah pole mon universitas jiah universitas se le e empe'en kabit lambek ben bennyak persiapan le mareh e lakonen e delem bektoh se lok sakejjhik. Rassah kecewa ben sedih se e rassaen bisa sampe ngebebanaghi abek eng dhibik ben masok dek fase depresi. Lok endek ngakan otabeh bennyak elluh ngakan, andik masalah tedung otabeh bennyak eluh tedung, andik masalah konsentrasi, sampe lok andik energi ghebey ngejhelenaghi odik neng searenah. Ariah benne sittong rassah sedih se bisa e paghempang bik oreng laen ben male bisa ngerteh oreng kodhu andik empati.

Emotion: sad
Aris entar dek romanah Yuliana. Aris jiah le akancah bik Yuliana kabit ghik kennek sarah, ghik bhejik. Aris dek Yuliana jiah le akadik kakak alek tapeh versi akor ben ampo atingkah bhereng. Aris entar dek romanah Yuliana teppak Yuliana atuwat jhek kocengah Yuliana, Aris, medumpa kua se e massak ebok eng Yuliana -- ghebey informasi, kocengah Yuliana e berrik nyamah Aris polanah Yuliana iseng dek Aris, keng dheddhih keterrusen, tebehnah Yuliana andik 2 Aris. Teppak e ombheng jiah, marghenah Aris taoh jhek se ngelakonen mesteh Yuliana ben benne koceng Aris, Aris norok buruh polanah takok e ombheng emmak eng Yuliana.

Emotion: fear
Toman ta' etarema bakto ngoddhi adaftar neng Universitas Negeri Surabaya (Unesa) rassana rentek ban seddhi sara. Todussa tada' pada, jha' sabellunna ngarep bisa akuliah edissa. Tape ta' saghampang ngen-angen, ettesanna malarat sara. Soal-soal se kodhu elakone maghimengngan baktona pakghun korang mon ghun saejjham  Tape se paleng maseddhi reya polana mon la ta' etarema kadhang pekkeran buntu ban ta' kapekkeran kaangghuy akuliah ban ta' andi' alternatif laen. Tape bit-saabitdhan bisa narema ban bisa akuliah e kennengngan laen se SPP-na lebbi moda etembhang Unesa. Tape akuliah e kennengngan se la raja reya gengsina pada lebbi raja, ban biyasana eyangghep penter maso oreng laen 

Emotion: sad
Entar rapat musyawarah kerja kepala sekolah (MKKS) e Sampang arapa neng dalem Gedung PKPRI jiya bada kanca kona. Tape sanajjan patang addhep pada tada' dhung nyapaan. Ya engko' takerjhat arapa me' ta' nyapa jha' sabbhan bakto SMAna semma' sara padana ban taretan. Dumasa' pas loppa'a ka tang roba jha' ta' aoba sakale dari lamba'. Apa polana la soghi pas ta' enda' akanca bi' engko'. Jha' cora' ghi' bhuru toron dari montor Brio ban engko' ghun ngangghuy sapedamotor Vega se la aldhung. Tape ta' rapa kor la tao jha' pada baras engko' la bhunga dumasa' pas enga'a bakto ghi' ngodana se lako along-polong jha' la pada andi' kalowarga bang-sebang.

Emotion: surprise
Tapeh Risa lakar ampo deteng mood lok nyamannah. Le beberempah kaleh Risa e telpon e soro ngerem kelambhih dek kassah tapeh Risa sabbhen e telpon secara lok sadar mesteh dheddhih emosi. ajiah mekker jhek alek eng jiah ngeganggu. Kesadaran kadik riah reh se dheddhih penyaketteh Risa. Risa le beberempah areh kiah ghilok entar dek pondukkeh alek eng. Padahal Risa benne se sibuk sarah, tapeh ajiah pagghun lok entar. Bennyak alasen teppak alek eng atanyah pole. Dibudinah alek eng se mesteh ngala polanah sadar abek eng mentah tolong ben lok bisa ngelaben se e repotaghi. Risa ampo kecewa dek abek eng dhibik mangkanah ajiah kodhu sadar diri mon molaen emosi.

Emotion: sad
Magharsare ta' toman ngarte da' kabada'an oreng se usaha. Settong cara se ce' terrona reya ta' maseddhi bini ghun lantaran ta' andi' pesse. Pesse lakar banni jhalan kaangghuy ghubhirana odi', tape mon ta' andi' pesse rassana odi' ta' samporna. Bada'a bhai bharang se dhaddhi seddhina bini polana kadhang ta' pada maso andi'en oreng laen se ngangghuy emmas otaba bisa melle kabbhi bada. Sanajjan arta banni nomer settong e dhunnya tape dhaddhi reng lake' mon ta' bisa mabhunga bini reya lakar la ta' patot. Mangkana sabisaa engko' long-molong kaangghuy masenneng bini e dalem kalowarga apa pole e jhaman setiya mon akalowarga pas ta' andi' dhunnya reya ghampang olle cobha se ta' etemmo datengnga.

Emotion: sad
Bakto jiya are sennen. Bakto jiya tang aka' entara ka palabbhuwan tongabang se bada neng Juanda Sorbhaja. Engko'  noro'. Emma' bi' Eppa' pada noro'. Tang aka' areya alakowa neng Malaysia koca'en. Marena ngater ka Juanda Sorbhaja, tang aka' ajhelling ejjham. Marena ajhelling ejjham, engko' bi' tang aka' soro dhuliyan entar ka kennengngan rop-porobbhanna tiket. Tang aka' ngoca' jha' baktona la mepet. Kodhu soro dhuli eporop tiket se ebelli jiya. Mangkana para' dapa'a ka baktona tang emma' pada ngejjhit keya polana baktona mepet sara. Tang emma' la manglo polana ta' dhuli mangkat dari ada'. Tang eppa' pada keya. Tang aka' reya ekoca' ta' tao bakto. Ta' jhelling jha' baktona reya la mepet. Tang eppa' bi' emma' kobater polana tako' eghinaghi tongabang. Tako' ta' dhaddhi mangkat.

Emotion: surprise
Taeppak areh selasa neka jantung la ampon dagdigdug ngetter ngedingaghi pengumuman kalolosan. tapeh alhamdulilah wasyukurillah eteremmah. Kulah bhakto sore neka langsong asojud sokkor ka ghuste Allah. San le Maghrib lajuh entar ka Makam Syekhona ghabay terakat e ka'dhissah. Kaula abedhul ka Ebhu jha' kaula eteremah, Ban lagghuna ebhu langsong ngebey jhajan selamed. Duh masyaallah manabi enga' paneka rassannah bunga ateh ban bhunga salurunnah sampek lok nyiddeh tedhung mejheaghinnah. Malemmah kulah langsung ngebey story taoh mon kuleh enga' jyah wkwkwkw, Ya Allah se alay jyah yeh kuleh lambhek. Ongghu reh arassah duh me'deiyeh wkwkwk. tapeh lok anapah sa esseh roma bhunga sadhaja.

Emotion: happy
Sedih marghenah gagal e delem odik jiah biasa. Tapeh jhek sampe ngebey kegagalan ghellek dheddhih fokus pribadi se ngelemahaghi. Cara bangkit deri kegagalan jiah pertama tama jhek mesaaghi antara kegagalan bik identitas abek eng hedeh. Artenah kegagalan lok seharusseh dheddhih fokus se ngebey hedeh lemah. Kegagalan jiah keng sittong episode odik e dimmah hedeh ghilok ongghuen nemmoh cara se paleng bhagus ghebey ngewujudaghi rencana ben impian. Bik bhasa laennah, teppak hedeh ghilok berhasil olle apah se hedeh terroen, benne berarti hedeh gagal. Pekkera positif kadik riah parloh hedeh andik'in male hedeh bisa ngetelak kegagalan deri sisi laen tanpa madheddhihaghi jiah ghebey sittong hal personal.

Emotion: sad
Engkok teppak juah nyareh tang anteng se elang sittong. Antengah jiah anteng emas. E sareh man kamman tak polanah takok e coret deri KK mareh maelang perhiasan emas. Antengah kennek ben bentok eng kadik giwang versi lebbi koros ben simpel. Bedeh ta matah neng anteng jiah tellok bigghik neng adek eng. Matanah jiah deri deri permata. Nek kennek, tapeh larang. Mon e tegghuk paleng okoran antengah jiah separonah ruas jari telunjuk. Kennek sarah tebhenah sossa mon terro e sareah. Untungah jiah ternyata tekaek neng kodung. Nakok'en sarah mon ongghuen elang. Bisa bisa e coret ongghuen engkok deri KK bik ebok.

Emotion: happy
Hem mon la enga' bakto ecokoco reng bini' kastana tada' pada, todus sabharang bada. Bakto ghi' nyar-anyarra akuliah senneng ka reng bini' se ca'en engko' raddhin, manis, ban pelak. Lakar ghi' tada' ejab ser-seran tape jiya cora' la enda'. sampe' aherra engko' matoro' pesse ma'le bisa ajaga kabada'an bakto ngekos. Ma'le bada se ajaga engko' otaba aladhini. Heranna jiya narema ban aladhin ongghu. Aherr engko' arassa mantep ban la esser dhala mon bada kalakowan dari dosen elakonaghi. Tape bakto jiya engko' etelpon bada parlonna, e jiya mala abhareng reng lake' se bakto etanyaaghi ka ca-kanca teppa' ka bhakalla. Engko' ke' ate campor coni ban todus karepbha dhibi' bakto tao la andi' bhakal keng cora' ghi' anu ka engko'.

Emotion: sad
Ta' ngaolle apa se ekaterro reya lakar kadhang mamellas odi' ban ta' majhembhar odi'. Li-bali noro' ujiyan CPNS ta' ghellem etarema rassana ngennes. Molae lamba' ngarep andi' pangaselan se bisa majhembhar odi'en kalowarga apa pole la andi' ana'. Gajina PNS mon neng Madhura reya la salpa' ban sepa'. Rakera 2,5 la bisa ta' ateng-bhalunteng nyare kasap. Kalaban gaji se dari PNS engko' yakin odi' ta' malarat, ana' bini ta' mellas. Tape ya da'remma usaha la mare tape ta' endi' bagiyan kaangghuy dhaddhi pongghaba. tape engko' ta' enda' ambu, mon ghi' bada'a pole mokka' CPNS-an engko' pagghun ngoddhi pola me' eparengi jhalan.

Emotion: sad
Ariyah tips ghebey nak-kanak se gap years makle re-saarenah pagghun produktif. Se nomor sittong, rencana aghi ghebey ngalak magang, otabeh ngalak kalaoan parttime. Makle nyaman soson jadwal bulenan oatebh mingguan alakoah apaan bhein. Se kaduwek, mateppak strategi ajher. Mon ujien berik ghebey masok kuliah gagal, ngara bedeh se sala moso strategi belajar. Coba strategi belajar se anyar otabeh coba nyontoh cara ajherreh nak-kanak se la lolos. Se katellok, koduh andik mental se kuat. Ngaddebhin kegagalan riyah berrek. Tak kabhi oreng bisa andik mentalitas se bhegus. Oreng se sukses koduh andik kamampoan resiliensi se bhegus. Se ka empak, pabenyak ajher UTBK se struktur. Dhedih ghempang mon terro ngafalaghinan teori polanah ta terstruktur. 

Emotion: sad
Kulah ngabayangen manabi daddhi anak se yatim piatu kaelangan reng seppo ban lok ghaduwan kaloargha. Nah dhari jareya rassannah cek dhukannah manabi nengale ghi. Lok mampan rassannah, napah pole e dhingghal dhari ghi' kana'. Duh neserrah sarah manabi nengale nasib jariya. Kulah dhele aseroh manabi nengale nak kanak se badha neng jhalanan otaba se badha neng yayasan jareya. sakeng kulah ngabesin badhan kulah dhibi'. Rassannah nekah duh cek sarannah odhi'na ghi. Toreh Tan tretan pa bannyak rassah sokkor jariya. Ajelling neka ka bhabha benne ka attas pole, amargha dunnyah nekah sakejji'. Ban tak olle marajeh dhibi' kodhu ajelling jughan ka sadhajana se bedeh neng seddhi'eng.

Emotion: sad
Sennengnga engko' akuliah neng Universitas Madura otaba Unira reya sala settongnga polana kampussa bada neng pengghir jhalan raja e Jhalan Pangleghur KM. 35 Pamekasan. sanajjan banne etengnga kottha tape apolong maso gheddhungnga radio Karimata FM, semma' maso' terminal, Roma Sake', ban bannya' Warnet, Barung Kopi. Kampussa raja ban Fasilitasnya ghenna' sara. tamaso' ebakto la akuliah abit bisa dhaddhi Ketua BEM olle anggaran 24 juta kaangghuy mabada lalampa'an kaangghuy nyokong kamajuwan kampus. Poko'en eladhini mahasiswana ban ta' kasta akuliah neng Unira. Nompa' Bes Mini bisa mon terro nyolokgha ta' osa lowang pesse bannya'. mon terro ta' moleya keng terro ta' lowanga pesse kaangghuy ngekos bisa noro' Organisasi Kemahasiswaan. Ejiya esadiyaaghi kennengngan otaba sekretariat 

Emotion: happy
Lambek teppak engkok kellas duek SD toman kennneng penyakek demam berdarah (DBD) ben tipes sekaligus. Ajiyah korang lebbi lema belles taon segelunnah, lakar bektoh jiyah rammeh oreng ekenneng rengek DBD riyah sampek puskesmas ben romah sakek full penuh sellak oreng bik pasien ben oreng se nogghuen. Teppak jiyah engkok lakar cek saranah sakek'en apapole pas engkok lok dhujen ngakan, sampek tang lambung riyah lokah ben infeksi. Engkok lemmes sampek tak engak apabein, tang mamak sampe sossa ben nanges takok engkok lok slamet polanah engkok le lecak kabbhi. Tang mamak pas aduweh dek Gusteh Pangeran mander engkok gik omor lanjheng ben bisa sehat pole.

Emotion: fear
Dampakkeh deri tang orang tuah se rosak hubungannah jiah engkok apesa bik tang kancah. Neng Jakarta lambek engkok dheddhih mored pindaan kelas 3 SD. Ternyata seghilok eng engkok, bedeh nak kanak anyar kiah teppak smeinggu seghilok eng engkok se apinda. Tebhenah kami de padeh nak kanak anyar. Engkok tojuk bik nak kanak lakek teppak jiha terus nak kanak anyar riah tojuk bik sittong mored paleng penter neng kelas. Pas mored paleng penter jiah mentah pinda dek engkok, tebhenah engkok molaen semmak bik nak kanak anyar riah ben kami dheddhih besti. Teppak ebok bik bapka rosak engkok apinda lok pakek amet dek jiah.

Emotion: sad
Semarenah acara moloden deri romanah Bibbik Titik, Nopus ben tretannah mole dek romanah dibik. Sedepak'en dek romanah rah-kerah le bektonah isyak. Nopus langsung abhejheng isya makle lok males degghik. Semarenah sholat isyak Nopus ben tretannah ngakan reng-bereng ollena kranjeng berkat deri acara moloden gellek. Teppak gik ngakan, ekeding tetangga romanah rammeh pas bennyak oreng deteng neng romanah tetanngenah. Bapak'en Nopus langsung ajhelling bedeh apah entar dek kassah. Nopus se mareh ngakan norok dek kassah. Tetanggenah Nopus se nyamanah Bu Rummah teppak'en sakaratul maut, deddhi kabbhi entar dek kassah adampingi. Nopus se ajhelling nesser ben takok dibik ngetelak oreng se parak mateah.

Emotion: fear
Raffi lambek teppak sekolah SD toman ekok-takok'en bin kancanah neng kellas ngangghuy bueh bunglon. Sakeng takok'en Raffi sampek nanges kejjer e kellas pas buruh aberkak ngejeuhi kancanah. Raffi nanges sampe eoman ben gurunah tapeh pagghun engak dek bunglon gellek jiyah. Raffi pas mole deri sekolanah dek romanah, neng romanah Raffi etanyaeh bik mamak'en arapah mek sampek nanges e kellas, Raffi pas acaretah dek mamak'en sekabbhinah, molaen deri jiyah Raffi pas lok gellem nyeddhing mak-semmak bik bunglon riyah, Raffi bejik polanah bunglon riyah bedeh kaden obuk'en ben bentuk'en se bunter. Sampe ngakan otabe arasssah bueh bunglon riyah bein Raffi tak endek.

Emotion: fear
Seddhi areya parkara biyasa. Polana neng dhunnya reya ta’ bisa etebbhak. Kake lagghu’ arapa ban arapa. Pada tada’ tao keya ka kabada’an se bhakal etarema. Seddhi areya bannya’ macemma. Bada seddhi ta’ sara ban seddhi se sara. Seddhi se ta’ sara areya biyasana seddhi polana ecokoco, epesoe, elang sandal, elang roko’, elang kalambhi, ban elang se laen. Mon seddhi se sara reya kadhang kalowar neng bhadhanna dhibi’. Mon ecapo’ jiya biyasana tagher ekakoros, ekasake’ ban en-laenna. Seddhi se sara reya bada polana epaksa dol-sendol, eseyom neng bannya’en oreng bi’ oreng ta’ kennal, edhabu’ bhadhanna bi’ oreng ta’ kennal keya, ban seddhi polana eghi-naghi bi’ oreng towana se argha sara. Ngadhebbhi jiya polana lakar ta’ sakejjha’ barassa. Bisa aon-taon.

Emotion: sad
Bakto noro' lomba debat e kampus sabbhan engko' akemmiya malolo. Ngetek ban tako' dhaddhi alasan se cercerra. Sanajjan nang-matennang pagghun bhai ngetek, ta' tao aslinna ngetek polana apa sabbhan jiya jha' mon setiya engko' cora' biyasa tada' apa. Ekoca'a polana bannya' oreng mon setiya ta' ngetek sakale apa pole tako'. Keng mon sabbhan lakar la iya, ojang ban jhukemmi la dhaddhi laghanan mon la acaca otaba lomba se etegghu bannya' oreng sanajjan oreng ghella' ta' pate meyarsaaghi da' apa se ekoca'aghi engko'. Tako' jiya dateng dari aba' dhibi' se ta' etemmo marghana dari dimma. Mangkana lakar oreng se bisa acaca ebannya'e oreng reya ngara lakar kodhu segghut ban lateyan malolo.

Emotion: fear
Tangghal 11 April 2019 aropaaghi are kabinanna engko' maso tang bine. Are jiya are se bhungana tada' pada amargha engko' la bisa mowang kalancengan ban bisa arassae sowarghana dhunnya. Koca'en reng-oreng se serrem bakto akabin reya akandha serrem ban sakral. Oreng kadhang tasala ban kalero bakto ijab qobul. Tape bakto engko' ijab qobul rassana biyasa bhai, etaskratas ngangghuy bhasa Arab. Koncina ghun settong bakto ijab kodhu tennang. Samarena ijab engko' langsong etonton ka kamarra bini pas esoro nyeyom daina maso Kiyae se makabin. Tape Kiyae se makabin engko' reya cora'en paham Feminisme se ngangka' dharajhatdha reng bini'. Jha' tang mas kabin se sabellunna roko ban sajada ghi' esoro tambai pesse ma'le reng bini' ta' eyangghep moda  

Emotion: happy
Bilis mon arobung buter otabeh bennyak se akompol jiyah kadheng gebey sebegiyen oreng bisa menatddek bulu kuduk oatabeh merinding. Bilis celleng ben mera se kennek riyah padeh ngekkek ben mon ngekkek dek kolek'en oreng kiyah sakek. Bilis moncol polanah biasanah bedeh buter otabe kakanan se kececcer. Mon kadung arobung buter otabe arambat neng temok riyah sampek bennyak pet-rapet sampe ngetelak bein ageliyek. Aherrah bedeh oreng se sampe lok endek ajelling bilis riyah, polanah bejik ben geliyek. Sampek mon bedeh bilis langsung eyoser. Biasanah oreng se tak endek dek bilis riyah mesteh nyediaagih kapur ajain gebey ngoser bilis, polanah bilis takok ben lok endek dek kapur ajaib riyah.

Emotion: fear
La sebulen riyah Zia seddih ben areh polanah buruh taoh mon lakenah a selingkuh. Zia taoh riyah dheri kancanah se ngegep lakenanh ngakan sambi negghu'en bereng reng bhinik laen. Zia a gugat lakenah makle apesah, polanah la tak kuat re saareh atokar maloloh. Zia pas entar ka pengadilan agama ghebey a gugat cerai lakenah. Zia e kancaeh moso kancanah se alakoh dhedih pengacara ka pengadhilen. Samarenah agugat, Zia mole ka roma reng tuanah. Senyatanah Zia reh seddih polanah kodhu a pesa moso lakenah, tapeh angok apesa dheripada atokar bhen areh pas tak saleng partajeh pole. Sidang ejhelen aghi selama 3 bulen dheri taggel a gugat, kabhi proses lancar polanah Zia e kancaeh maloloh moso kancanah se dhidih pengacara riyah. 

Emotion: sad
Kaula neka cokop semmak sareng reng seppo Kaula amargha reng seppo paneka tipe orengtuah se bisa kabukka' pekkerennah. Mela dhari ka'dhinto rassah dhuka ghi ghi'badah amargha reng seppo la ampon a pesa ban ta'abereng pole. Tape manorot kulah acorak lok apesa jaruah, kadhi' pagghun akor ban Lok ataltalan sakaloargha. Hal jareya amargha reng seppo kulah ghaduwan prinsip ban ghaduwan akhlak se sae. Kaula norok Ebhu ban Kakak sareng Alek norok ramah. Kita ban areh Sabtoh otaba Mengghu selalu akompol, ngenep jughan tape ramah bunten. Cara maelang rassah dhukah ghi cokop akompol manabi kerrong ka sala settong compo'na ban Saleng aduweh bein.

Emotion: sad
Careta dari tang kanca se ngandung kembhar pas e pareksa nyatana lalake` kabbhi. Kodhuna mun lahir kembhar ruwa omor kandungan paleng santak ye awal 8 bulan, tape riya tang kanca lebbih dari 8 bulan ben para` sanga`. Sapa se ta` terro lahiran normal, kabbhi bebini` terro lahiran normal ben salamet ebok ben bayina. Tape ye keajaibanna dari se Kobasa tang kanca bisa lahiran normal ben bayi se ja raja ghebey okoran kembhar. De`ade`na ye tako` se lahirana angghuy operasi, tape ye salaen dari se Kobasa maghampang, ternyata pihak rumah sake`na ye aberri` dukungan ka tang kanca, mun bisa ye normal ghellu. Jhe` mekker se lahiran operasi. Mun operasi aslina ye ta` karassa, tape di budina marena operasi ruwa asake`an begh abit.

Emotion: fear
Abdhina rasaana senneng sarah teppa'olle undian jareya dhari bank BRI kalangan kulah nabung ros terrosan selama daddhi nasabah e ka' issah. Undian jareya daddhi panyemangat ka dhan kulah amargha dhari paneka kaula bisa tekon ban tajhin teros nabungngah. Tapeh dhari ka' dhinto jughan kaula kodhu bisa mekker carannah ngola pesse se sae, kemmah se ghabay pangaloaran kemmah se ghabay pamasokan ghabay e tabung. Hal jareya kodhu e pekkeren pole sebelum nabung tretan. Daddhi jhak kor asal mamasok pesse ka Bank manabi sampeyan lok taoh kabutoannah apah. Manorot kaula, nyempen pesse neng Bank neka sala settong cara abadhi pesse se aman e sempen ghabay masa sebhakal dhateng.

Emotion: happy
Mun bengal ngungkapaghi kejahatanna oreng raja, oreng kodhu amain bhagus, utamana bisa bela diri. Apapole mun tako` pas bede pistol ngabbhar ka abe`na oreng, ye ta` pate tako` pole bisa alaban. Sapa kiya oreng se ta` tako` ben nangis mun la bede bharang tajham se nojhu ka abe`na. Mun oreng nyaman bela dirina, ta` kera ketter kiya maseh bede laddhing e ade`na pas alaban ben oreng se nudhingaghi laddhing ka abe`na. Bahkan sampe` ka pistol sakale, ye ta` tako`, bengal kiya. Mangkana anjurraghi generasi sateya ghebey senneng otabe paleng enje` ye tao ka berremma carana alindungi abe`na dari kejahatan oreng laen se jahata ka abe`na.

Emotion: fear
Kulah ngarassaen kadhinapah rassannah manabi serangan panik neka la ampon dheteng ka kulah namong oreng sakitar neka lok Dhik mangerteh ka badhan kulah. Hal se paleng nyakeen neka manabi bedeh oreng se adhabu, kulah jareah lebay otaba nyareh perhatian. Hal neka rassannah maghabaybkulah ngabarin ban mental kulah nge down manabi atemmoh sareng reng oreng. Rassannah kabadhaan kulah neka tak e angghep pole, melanah apah se badha neng badhan kulah. Pan saponapan hal se maghabay kulah lebbhi kuat engghi paneka, kulah kodhu bisa lebbhi sae pole ka adha'eng. Mukte aghin manabi kulah neka bisa ngalakone hal hal se bisa kulah kontrol dhibi' ban masalah cacannah reng oreng la pekoca' eng.

Emotion: fear
Sakseh palsu se maghabay bannya'perkara dhalam kasus kecelakaan jareya ampon la bannyak kadaddhian. Sogoghen se elakone pihak lawan neka se maghabay lok empan. Napah pole sampeyan onenge melanah bannyak kadaddhian se maghabay ancor jareya okoman neng neghara kita ghi amargha lebbhi tajhem se neng bhebe daripada se neng attas. Jha'manabi caen kulah ghi mon bisa neka la pepadeh rapah, ban onenge bein kemmah se sala ban kemmah se bendher. Bannyak Sarah oreng kadhi' jyah. Lok cokop nengale apah se bedeh neng bebennah tanah, namong sakse palsu jareya maghabay fakta neka e petabelik. Duh mek lok takok mangken san le mateh, ghun daddi tanggungan se paleng rajeh.

Emotion: fear
Manabi ghaduwan pesse jariya jha' sampe' kalep ghabay e katabung otabah sempet ban lok olle ela' kalak kacoali mendesak Sarah ban butoh. Nyempen pesse engghi ka'dhinto kalangan sampeyan ghaduwan pencatadhen kabutoan re saareh ban sampeyan oneng sanapah kabutoannah ban pangaloaran nah, se e ka'dimmah pesse jariya sebagian e sempet kalangan kabutoan ban kaparloan se Laen e masa se akan dhateng. Pentengah nyempen pesse engghi ka'dhinto, sopaja sampeyan ghaduwan tabungan ban bisa e manfaadhin ghabay kaparloan se bisa nyasoaiaghin kabutoan panjennengan. Misallah, sampeyan nyempen pesse ghebey melleh Roma. Nah, sempenan neka ollennah dhari taon 2015 se sampeyan tegghu' ban jhaga dhari abit, san semangken bisa molong hasellah. Jariyah bahagia se Lok bisa eongkapaghin.

Emotion: happy
Manabi dhabunah oreng, apah se ekaterro kodhu eparjuangen neka lakar la badha benderrah ongghu. Kulah ajher sa areh benteng ghabay ghaduwan prestasi se sae neng dalam kelas tor maghabay reng tuah lok kecewa usahannah ghi porak alla. Tapeh san le taoh anak eng bisa ngalebedhi ujian demi ujian neng kampus se masyaallah mlarattah SE terro kaluarrah ryah ghi wujud bangga tor kabunga'an dhibi' ampon lastareh ngajhalane proses odhi' neka. Manorot kaulah kita jariya kodhu tetep ausaha tor jha' pantang semangat manabi terro olleah hasel se maksimal ban lok ngacewaen oreng bannyak. Amargha sateyap oreng ghaduwan jhalan bhi'dhibi'edeng tor ghaduwan masalah bhi'dibhi' edeng jughan.

Emotion: surprise
Oreng loppaan kodhu ghaduwan carah sopaja manabi badha paapah sampeyan onenge ban lok kalep pole. Se pertama, ghabay cateddhen sopaja sampeyan lok loppaen pole ban ghaduwan list se ampon la e toles dhalem kertas otabah buku. Se kaduwa', sampeyan kodhu cek sadhajana cateddhen jareya sopaja lok bedeh se ceccer otaba hal se laennah se neng loar dhugaan. Se katellok', sampeyan kodhu onenge manabi sampeyan jareya loppa'an ban kodhunna lebbhi fokus bein mabai alakoh paapah. Nyabe' kacamatah ghi neng kennengah sopaja pagghun engak jaruah jha' kennengah lakar neng sekanjeh. Fokus se paleng penteng dhari se laennah. Ghi ghe mogha dhalem cara jareya bisa lok loppaen pole manabi be' nyabe' wkwkwk.

Emotion: happy
Mon kulah lebhet neng Jhalanan Tangkel se semmak sareng Suramadu jaruah rassannah ateh duh cek ngetterrah. Bhakto paneka kulah ngater alek ka Sorbhaja lem malem saektar pokol 7 malem melanah bedeh parlo duh cek pentingah jaruah. Lajuh dha' neka akherrah kulah langsong mangkat jhen ojen resek neka ngangghuy jas ojhen. Neng tengah jhelen neka lakar leh cek pettengah ban ondhem ruah geressanah, semmoh angen duh cek tandessah. Lastareh dhak neka mangkat dheri Sorbheje neka kan lakar malem tape bhakto jaruah kulah la cek takok na magghi e berengin alek kulah se lakek namong kulah la takok e begal jaruah. Lastarenah jarea kulah la pabennyak maos duweh male lok bedeh pan apan.

Emotion: fear
Sinta berik mareh olle kabher PHK. Areh riyah sinta rencana ngaddhep ka HRD gebey diskusi. Sinta alakoh ning perusahaan pertambangan. Ghen depan kantor Sinta la ngocak ka Bu Dewi, HRD ning kantorrah lisa mon dhedig siang Sinta acacaah. Kol 12 siang, shinta la yap siyap ghebey entar ka Bu Dewi. Sinta a tok-toghen ka ruangannah Bu Dewi pas e soro masok moso Bu dewi. Sinta atanyah ka Bu dewi arapah mak kenning PHK. Bu dewi pas a jhellasaghi mon satiyah kantorrah tak pateh bhegus. Parak bangkrut polanah capok argeh minyak dunia se tak stabil maloloh. Moso direktirrah, Bu Dewi e soro ngorangih karyawan. 

Emotion: sad
Kabbhi oreng maste bejhi` mun negghu bannya` keban se ngabbhar e bengkona. Ye enga` lala`, jeriya sennenganna ka wa` buwa`an ben kakanan. Ye paste bejhi` mun kakanan bannya` kebanna. Mun tao bannya` lalal`na, biasana ye etotop bi` kodung saji, otabe apa bhai ma` le ta` ekenning ka kakanan. panengnga kakanan se e tengghepi lala`, ye bejhi` se ngakana, bisa bhai bede raconna. Mangkana biasaaghi kakanan etotop. Mun la ekenning lala`, pas tabu`na ta` kuat ye bisa moros. Panengnga lala` ruwa ngibe panyake` alias dhaddhi perantarana. Bede kakanan jeriya olle nutrisi se bisa aghebey abe`na langsung berkembang biak e kakananna se ekakan manossa.

Emotion: disgusted
Kabannya'an manabi oreng dhisah jareya lakar dele entar ka dhukon tretan se terroah mennang undian wkwkwk. Sadhaja carah jugan e kalakoh manabi terro mennang undian. Namong mela dhari ka'dhinto sampeyan neka jha' seng puseng, ternyata badha carannah dhibi' manabi sampean terro mennang undian. Napah pole undian neka se biasannah segghut e laksanna aghin akadhi neng toko otaba badha gerrak jhalan jaruah. Carannah ka'dhinto engghi paneka sampeyan kodhu ghaduwan sampling se bannyak alias kupon se bannyak sopajha peluangah masok kateogri ban mennang undian neka lakar la semmoh cepet. Se kaduwa', manabi badha neng jhalan santai jaruah, sabek paleng bhebhebhe sebab aneka kan paste e koccok ban se neng bahabha neka biasannah e e pakaloar ka attas saenggha peluangahjughan lebbhi sae.

Emotion: surprise
Ternyata, bau amis ruwa ta` pera` esababaghi bagiyanna vaginana bebini` se ta` nyaman, lalake` kiya bisa, panengnga polana ta` asonnat. Ca`na mun bagiyan penis bherse`enah korang, bisa asababaghi bede lendir enga` bebini`, pas bauna amis. Maske ta` sabau bebini`, tape ye mun bauna sampe` nyengnga`, ye ta` nyaman kiya ka abe`na. Jhe` sampe` pokokna reng laen nyiom bau se ta` seddhep. Palang ongghu. Mun la bau amis, bisa sampe` nyababaghi infeksi. Infeksi riya bisa tal ghatal e bagiyan penissa. Mangkana teka` lalake` ta` sa emok bebini`, pagghun bhai kodhu bherse`eh se ce` bhersehna. Palang mun pas teppa`na berhubungan ben binina, neser ka binina bisa ekenning infeksi kiya.

Emotion: disgusted
Engko' mon mekkere ka kalakowan se gajina ghun ta' sa barampa, pekkeran pas senga' mekker, 'apa engko' odi' kadhibi' bai ya.' Engko' kadhang mekker dayya. Sampe' engko' posang kadhibi' marghana kalakowan se nettep tape gaji satone'. Ghun cokop ekabelli pakedhan, bensen, ban ongkos ka kennengngan lako. Ajhuwal buku la ta' ramme senga' sabbhanna. Sateya oreng bannya' maca buku neng hape. Bannya' buku se nyatana elarang polana palsu, pagghun ebelli. Arghana polana moda koca'en. Engko' kadhang seddhi ka odi' dhibi'. Tako' apa se ekabhuto engko' ghu'-agghu', mon terros dayya. Tako' mon tada' reng towa, engko' ghi' pagghun dayya. Da'ramma carana engko' odi' salaen ngakan. Rassa se paleng engko' tako'e lakar kaelangan oreng se engko' sennengnge sara.

Emotion: sad
Mon kancanah hedeh amantannah, bedeh bennyak cara se bisa hedeh lakonen sebagai kancah. Pertama hedeh kodhu nyelametaghi kancanah hedeh dek mantannah se le parak ben ekspresiaghi kebhungaannah se hedeh rassaen ghebey mantannah jiah. Keduek taberin ghebey nolongen bik pertolongan bentuk apah bhein e delem rencana kabinan otabeh tugas tugas kennek se mereka pola parloh bhentoan. Ketellok pertimbangaghi ngelakonen bridal shower otabeh pesta nek kennek'an nyambut areh bahagianah kancanah hedeh ghebey ngerayaaghi. Keempak pasteaghi ghebey deteng dek acara undangan mantannah. Kelemak pertimbangaghi melleh sittong kado mantan ghebey keduek mempelai. Keenem mon acaranah adek cateten terro privat ben en laen, bhentoh mereka nyebaraghi kabher dek kancah se laen otabeh anggota keluarga.

Emotion: happy
Serangan panik se biasannah pan saponapan oreng ngalame neka daddhi sala settong masalah otaba problom psikologissah manossah. Pan saponapan oreng pastenah ngalame jughan namong ghi lok sadhajana ghaduwan masalah se padeh. Bedeh oreng se ngalamen panik neka keng coman gejalanah jareya coman deg deghen ban bedeh jughan se sampek kepelengan tor rassannah pingsan. Ban bedeh jughan se rassannah neka terro nangessah ban lok bisa anyabeh jaruah. Sadhajana neka paste la bedeh macemmah pangtasah jareya. Pan saponapan carannah neka pastenah lok kengeng bisa e sebut aghin rassannah neka, sebab bang sebheng jareah lok bisa e ketaoen pangrasanah lok bisa e sebbut aghin jughan.

Emotion: fear
Oreng se ghaduwan emosi se tengghi manabi oreng jareya e kenneng macet paste la emosi, napah pole manabi entar ka jakarta se macettah masyaallah loar biasannah. kbannyak'an sistem neng jhalan jareya kadhik maghabay emosi jughan, melannah sakeng bannya'na penduduk epon se badha neng Ibu Kota jareya daddhi pusattah kotah se paleng macet. melannah dhari jareya pan saponapah carannah pamarentah maghabay transportasi sopajha lebbhi ghampang tor lebbhi sae pole ka akdha'eng neka ban tak laen epon sopajha male lok macet. Emosi ghi emosi manabi nengale kadhineka, ngamok sa deg endheggeh sakeng cek macettah sarah ban tak neng aghulih bein samennet. Manabi a sekolah lakar kodhu mangkat palagghu.

Emotion: angry
Kadhinapah rassannah kennenge PHK ? Ghi paste sakek ghi rassannah, dhukah ban kecewa kabbhi bedeh. Tapeh kadhinapah pole manabi la perusahaannah nga PHK karyawan kadhineka, napah pole samangken jareya perekonomian lok stabil ban toron amargha badannah covid jareya. Lok laen ghi amargha lok bisa ngabutoaghin karyawn daddhi perusahaan pasti ngalakone pemangkasen sopajha bisa ngandelaghin karyawan laennah. Tape lok anapah, sampeyan bisa nyareh perusahaan laennah tor bisa ngabutoaghinkabadhaannah sampeyan sopaja lok bedeh PHK pole. Pokok kodhu semangat ghellun koncinnah ban kodhu ghaduwan pamekkeran positif sopajha lok stres onggu. Nyareh teros sampek nemmoh jhak bu ambhu ban sampeyan kodhu onenge manabi saghalana pon la eator, samangken fokus ban sambih tengkataghin skillah pole.

Emotion: sad
Seddhi ban takerjhat bakto tang bini ekoca' malarat ban ta' bisa andi' ana' maso oreng kasehatdhan polana panyeketdha la ce' sarana. Apa pole bhadhanna tang bini reya koros ban panyaket emmana la sara, orengnga kole'en dhala koneng kabbhi, matana koneng kiya. Tape engko' pagghun yakin pa apa reya apa ca'en Allah kabbhi ban manossa kodhu usaha. Engko' neser sara ka tang bini, ban tako' sajan rentek ban namba panyaket. Aherra engko' mayakin, sanajjan ta' andi' ana' engko' pakghun neser ban ta' kera aoba. Tape Alhamdulillah aherra bisa andi' ana' se ganteng ban sehat sanajjan eyoprasi sesar neng masake' Mukti Husada.

Emotion: surprise
Oreng se andik trauma masa kennek biasanah andik reaksi lok sehat dek situasi se sossa. Trauma masa kennek jiah biasanah merrik pengaruh dek situasi sulit otabeh cobhen. Ajiah polanah seseoreng ghilok ongghuen ajher deemmah caranah ngelola emosi otabeh tombu bik ajher contoh negatif deri anggota keluarga. Akhirreh teppak tombu rajeh seseoreng sossa ngelajjenin situasi sulit akadik oreng dewasa laennah. Contonah teppak oreng dewasa ngelebetin konflik bik kancah, mereka biasanah ngatasin jiah lebet strategi kadik diskusi otabeh kompromi. Tebelikkeh, trauma masa kennek bisa jadi nyotok abek eng male ngalak sikap se majheu otabeh ngehindar. Lebet carah nolak ngakoh sala otabeh mala mentah maaf padahal seseoreng jiah lok sala.

Emotion: sad
Selama odik, Yanto lok toman ngerassah nyesel. Yanto jiah tipe oreng se yeh mon mareh, mareh. Lok pakek mekkeren apah se le lebet, bisa ngebey sakek cetak. Mon bedeh se sala, yeh deemmah caranah male bisa e pabeccek setiah. Benne rep ngarep bisa abelih dek bektoh lambek ben ngulang peleyan odik eng. Tapeh mon neng soal riah Yanto lok bisa. Berik juah Yanto entar dek romanah Kak Ali nah. Maksotteh ateh Yanto terro merrik'ah kolek ghedheng dek Kak Ali. Ternyata attol romanah Yanto ngetelak Kak Ali ngelaen ajem. Yanto se lok habis pikir langsung atanyah, "Heh, arapah hedeh kak?" Kak ali ngocak bedeh emas neng burik eng ajem.

Emotion: sad
Aba'en kabbhi mon nyapot otaba nyanda' oreng sake' jha' pas sajan matako' se sake' ban kalowargaa. Toman bakto majhadi' sake' ban mare eyoprasi ginjalla bada oreng nyongngo' pas ngeghe daina pas jhit-mangejjhit. "Addu me' panas sara reya, da'remma?" La caca enga' jiya se matako'an oreng laen tamaso' bhalana se sake'. Mon se sake' ghi' ngeding ka cacana oreng, pekkeranna sajan rentek ban biyasana sajan abit se barassa polana ker-pekkeran ka oca'en oreng. Mangkana mon nyongngo' oreng sake' sanajjan aba'en tao jha' sara ta' osa pas jhit-mangejjhit mon bisa pacellep ma'le bhala ban se sake' aromasa andi' arepbhan odi' saenggha bisa dhuli baras dari sake'en.

Emotion: fear
Mon oreng otabe nak-kanak anyar se gik buruh masok dek dunia presentasi pasteh dredeg atenah mon esoro ngejelasagih perkarah tertentoh neng adek'en oreng bennyak. Presentasi riyah aropaagih kelakoan ngocak dek oreng otabeh ngejelasagih perkarah tertentoh neng oreng. Se kodhu esiapagih mon terro ngocak lancar teppak'en presentasi riyah andik mental se kuat makle tak kedder ejelling bennyak oreng, apapole eberrik pertanyaan bik oreng. Lomranah oreng se anyar presentasi bisanah dredeg deg-deghen, ajiyah eketelak deri bhedhennah se sereng agulih, bennyak ngocak "e" teppak ngejelasagih, maenagih tanang se lok bisa neng-ngenneng otabe sokonah se lok bisa neng-ngenneng. Se paleng parah mon le takok teppak presentasi riyah lok hafal bik se terro ejelasagih aherrah pas macah kertas. 

Emotion: fear
"Sampeyan paneka kadar gulana tengghi, kodhu ajaga ma'le ta'dhaddhi kencing manis." Koca'en ahli terapi pecet e Sampang. Bakto epecet terapi kaos tanangnga bapa' Sugeng lakar pas koneng kabbhi, lotho maso kotoran koneng se kalowar dari tang bhadhan. Kaangghuy nyekgha kadar gula tengghi kodhu ja' ngenoman enoman pabre' enga' sepret, teh pucuk, fanta, ban sakabbhinna bharang se aghandhu' ghula olaan. Engko' kodhu ngenom aeng la-kellana dauna kersen se ecampor sor-sorna korbhina konye'. Bahan ghella' ekella jha' sampe' ngalkal sara, bakto la ngalkal ya pas pate'e. Aeng la-kellana dauna kersen ghella' ekala' pas epacellep bhuru bisa eyenom. Mon bisa koca'en Pa' Sugeng kodhu pa segghut ngenom ban bagina pantanganna jha' enom otaba jha'-kakan.

Emotion: surprise
Edhinaaghin kancah jareya rassannah sakek ban acorak lok bisa ekaloppaen napah pole kancah semmak se la ban areh sareng kita jariya. Abdhina tomann e dhinaaghin kancah se meyos ka Inggris ban tak abelih pole ka Indonesia. Asmana neka Tesa, kancah SMP kaula lamba'. Kaula la ampon ngangghep aneka tretan dhibi' ban kaula sennengah anekah orengah cek sabbhar ban alos. Tesa samangken ampon badha neng Inggris ban la ampon ghaduwan kaloarga anyar eka'dhissah. Tesa kancah kaula molaen SMP kellas 1 sampe' kellas 2. Paneka meyos dhari Indonesia amargha noro' ramannah se tugas neng luar negeri. Dhukah sarah bhakto edhinaaghin Tesa, sampek lok masok duareh amargha sakek.

Emotion: sad
Kadhinapah cara se paleng ampo sopajha kita bisa e dhingghal aghinnah dhari perbuadhen se korang sae ban jhubek. Sadhajana paleng la ampon ngarassaen perasaan waswas ban tak nyaman dhibi' amargha segghut ngalakone dhusah. Dhusah se kita lakoneh jareya kadheng maghabay kita lok mekker pole ban nyebab aghin dhusah se rajeh. Kalabhan dhari paneka, sopajha kita bisa e hindharaghin dhari pengalaman se jhubek ban dhusah dhusah kennek sampek ka rajeh neka, dhari jareya dhulih ma jheu dhari lengkongan se jhubek ban marosak keadaannah sampeyan. Lok bisa ajher dhari sabelummah bisa nyebab aghin sampeyan dhalam kebinasa'an sarah neng odhi'na, saenggha petakah sarah se ealamen jareya.

Emotion: fear
SBMPTN riyah sala sittong jalur masok ka perguruan tinggi se e adaaghi moso ujien toles ben kabhi oreng bisa norok otabe terbuka. Kalanjhengan dheri SBMPTN riyah Seleksi Bersama Masuk Perguruan Tinggi Negeri. SBMPTN riyah biasanah e tos-dentos moso benyak nak-kanak se terro masok kuliah ning kampus negri. Molae taon 2019, ujien riyah e laksanaaghi angghuy sistem komputer ben e ghebey bisah online. SBMPTN riyah bisa e toro'en moso siswa se la lulus maksimal 3 taon dheri taon lulus dheri SMA. Bede biayanah mon terro norok ujien riyah, tapeh tak rajeh ben kodhu ebejer online. Kabbhi siswa dheri IPS, IPA ben bahasa bahkan dheri SMK olle norok ujien riyah. 

Emotion: happy
Manabi sampeyan terro onengah kadhinapah carannah sopaja kita neka lok takok mon bedeh oreng se ngamok lok jellas tarotamannah oreng se penteng akadhi atasannah kita neka, kulah bhakal marenge oneng. Ghampang carannahh jareya sopajha bisa lebbhi tennag ngaddepbhin oreng kadhineka. Settong, sampeyan se pertama kalenah cokop e dhingaghin ghellun napah se e ka kareb jareya jha' endhi potong ghellun ban lastareh neka baru lakoneh. San la marennah e lakoneh apah se e kakareb, coba nyese ghellun ban berrik bhakto ghellun ka oreng jareya sopajha bisa lebbhi tennang. Lastareh paneka sampeyan kodhu tengale ghellun apah jyah pagghun emosi napah la ampon tennang. San marennah dha' neka ajeg pettah manabi kondisi la ampon nyaman.

Emotion: angry
Sapa se ta` senneng e tarema kampus negeri. Contohna kancana engko`, nyamana Rika. Rika ye riya salah settong kancana engko` sa dhisa se e tarema e kampus UNAIR pera` bhidhe jurusan. Rika jurusan S1 Kimia. Rika lolos tes SBMPTN kiya, maseh sebelumma ye gagal neng jalur undangan. Rika. Sa angkatan se jurusan kima ta` napa` 100 oreng, ra kera ye 78 oreng. Fakultassa maso` ka Fakultas Sains Ben Teknologi, ye ruwa bede edhi`na Fakultassa engko`, Kesehatan Masyarakat. Rika pade bhai ben engko` senneng bisa e tarema e UNAIR, polana sabellunna e tolak e UB. Rika ce` semangatta kuliah e jurusanna, polana kampussa ruwa se paleng bhagus sa Jawa Timur ca`na jhiya.

Emotion: happy
Bhejik neka orengah sensitif sarah napah pole soal kabersean, daddhinah sampeyan kodhu jhaga sopajah bhejikjareya tettep dhalem kondisi se sae ban berse. Sampeyan oneng ghi bedeh bhejeik se ghaduwan masalah kolek amargha segght e yom ciom sareng oreng len ban e pece' pepenah jaruah. Aneka sneyatannah lo porron amargha kolek eng bhejik neka sensitif sarah, daddhi sampeyan manabi negghuk bhejik eng oreng paste aghin dhalam keadaan se berse tor la ampon ngangghuy sanitizer. Sopajha tadha' kuman se nempel. Nah, toman kan bedeh oreng se senneng nak kanak sakeng dhari sennengah dele elit dhulit pepenah eyom siom padahal sareng reng sepponah lek e parenge.

Emotion: happy
Ngenneng undiyan reya padana olle rejhekke se ta' bisa edhugha. Undiyan reya ta' ekenneng arep polana banni ollena lako ta' etemmo olle enja'en. Para' pada'a maso judi keng polana ta' marogi, mon judi kan marogi polana ghi' melle tape mon undiyan reya ta' osa melle keng polana kadhang olle dhalubang undiyan polana le-melle se abak bannya'. Undiyan reya ta' haram polana banni judi togel. Sanajjan ta' ngenneng ta' kera rogi ban ta' marogi oreng laen. Mare bakto melle lonceng e toko ejjham engko' eberri' dhalubang se esoro esse'e nomer Hp. Bakto amaen HP pas temmo olle SMS jha' engko' olle hadiya ejjham gheddhung ban esoro koni'i ka tokona se bada e Jl. Parteker eyada'en pasar sore Pamekasan. Engko' dhuli mangkat ban olle ongghu coma nyocokkaghi nomer HP kalaban amiskol ka nomer se ngerem SMS.

Emotion: happy
Bakto ka Sorbhaja engko' nyetter motor bakto jiya angen abak santa' ban ondem petteng. Arapa pas temmo bada ka'-bhungka'an robbhu ka tengnga jhalan bakto engko' lebat. Engko' la tako' ekacecce'e keng ontonga engko' lopot tape merre ka montor Carry se bada e tang budian. Ontongnga pole tada' se loka'a se bada e montor jiya tape montorra rosak. Sanajjan rosak ghi' anyama ontong keya tada' montor dari budi se nabra'. Aherra engko' ta' pate masanta' bakto mangkat pole polana tako' bada pa-apa pole e jhalan. Molena engko' pas tapareppek ka aeng ba'a keng ontongnga ghita' pate raja ban ghi' bisa elebadhi. Tape engko' pagghun ngen-bangennan ka ka'-bhungka'an se robbhu bakto mangkatdha ghella'.

Emotion: fear
Bakto trek-trekan e malem Minggu ra-kera pokol 12 malem neng eyada'en SMK 2 Sampang bada meramme engko' ambu sakejjha' sara, ban temmo eyanu maso temba' maso polisi. Ya engko' tako' jha' mon nyongngo' e tv temba' reya pas leddhu'jhendhuran. Aherra ya engko' ghun nengenneng polana tako' etemba'. Tape ontongnga sanyatana polisi ghun ako'-nako'e bagina se trek-trekan polana ramme ban aganggu oreng kampong. Tape sanajjan la pas ghubhar kabbhi aherra samalem pagghun ngetek ban ta' bisa tennang polana ker-pekkeran ka temba' se etodhungaghi ka dada. Ate pagghun deg-gadekghan sara tedung li'-guli'an marghana polisi se kor makalowar temba'. Hado ngetek sara engko'! 

Emotion: fear
Seggut neng Indonesia riyah deddhi bedenah banjir bandang, apapole mon masok osom ojen pasteh neng berita bdeh bein daerah se kennneg bajir bandang. Banjir riyah lakar kededdhiyen alam otabeh bencana alam, margenah ojen jyah se ngatur toron enjek'en Tuhan se kobesah. tapeh deddhi banjir apa enjek jiyah sneyatanah akibat lambek margenah tanang manossah dibik kaden sereng nebang pohon  aherrah neng tanah riyah tadek pole akar gebey nyerrep aeng ojen. Bedeh pole songai se ekerruk ben  ebuengen  limbah se merosak deddhi teppak ojen deteng riyah pas aherrah tadek bisa se nampong aeng jiyah neng sonagi ben tanah aherrah dedhi banjir riyah se sampek ngeorsak romanah oreng.

Emotion: fear
Rassah takok manabi mereng bannya' bencana ka dhan kulah engghi ka'dhinto rassah a lindhung ka sekobesah. Rassannah jareya manabi mereng bedeh bencana epon saghalana neka dhari sakobesah sa aberrik. Mateh ban saghalana neka ampon la e taker sareng pangeran sopajha kita bisa lebbhi asokkor Bein manabi samangken e parenge kasehadan tor kasampornaan odhi'. Pan saponapan kaleh kita kodhuna bisa ngerte apah se ekamaksod neka, sopajha bisa lebbhi mawas ka badhan dhibi'tor sadhajana bisa ngoladih dhari perspektif kita daddhi manossah. Parlo e pasokkoren rassah jareya se jhe rajhennah kalabhan daddhin oreng se lebbhi semmak sareng sakobesannah, melanah Guste Allah se a parenge sadhajana.

Emotion: fear
Ngengak'en demmah pentingah pendidikan ghebey reng oreng secara personal, ajiah ngebhukteaghi jhek setiap manossah andik hal ghebey olle ben ngarep male selalu berkembang e delem pendidikan. Pendidikan secara umum andik arteh sittong proses odik delem ngembangaghi abek eng setiap individu male bisa odik ben ngelangsungaghi kehidupan. Dheddhinah dheddhih seseoreng se e didik jiah penting sarah. Pendidikan pertama kali se kita olle'en neng lingkungan keluarga, lingkungan sekolah, ben lingkungan masyarakat. Akuliah jiah sittong tahap e delem ngejhelenin pendidikan sekolah. Bennyak carah se bisa e lakonen mon seseoreng e tolak sittong universitas. Alternatif se bedeh ajiah bis anyareh akademi, kursus, ben ajher mandiri ghebey gap year ben lanjut adaftar taon selanjutteh.

Emotion: sad